ເສດຖະກິດຂອງອ່າຊຽນ ຟື້ນໂຕຄືນ
6 ປະເທດໃນກຸ່ມອາຊ່ຽນ ຟື້ນໂຕຄືນຈາກ ສະພາວະເສດຖະກິດຕົກຕໍ່າ ຂອງໂລກ
ອົງການວ່າດ້ວຍການຮ່ວມມືແລະການພັດທະນາດ້ານເສດ ຖະກິດກ່າວວ່າ 6 ປະເທດໃນພາກຕາເວັນອອກເອເຊຍໄດ້ ຟື້ນໂຕຄືນແລ້ວຈາກວິກິດການເສດຖະກິດໂລກ ດ້ວຍອັດ ຕາການເຕີບໂຕສະເລ່ຍຫລາຍກວ່າ7 ເປີເຊັນໃນປີນີ້ ອົງການທີ່ມີສໍານັກງານໃຫຍ່ຕັ້ງຢູ່ໃນກຸງປາຣີ ກ່າວຢູ່ໃນ ລາຍງານສະບັນນຶ່ງທີ່ເປີດເຜີຍອອກໃນວັນອັງຄານມື້ນີ້ວ່າ ການເສດຖະກິດຂອງອິນໂດເນເຊຍ ມາເລເຊຍ ຟີລິບປິນ ສິງກະໂປ ໄທແລະຫວຽດນາມ ຄາດວ່າຈະເຕີບໂຕຂຶ້ນໃນ ອັດຕາສະເລ່ຍ 7 3 ເປີເຊັນ ໃນປີ 2010 ນີ້ 6 ປະເທດນີ້ທັງໝົດເປັນສະມາຊິກຂອງກຸ່ມອາຊຽນ ການເສດຖະ ກິດຂອງສິງກະໂປກໍາລັງເຕີບໂຕຂຶ້ນໃນອັດຕາສູງກວ່າໝູ່ຊຶ່ງຄາດວ່າຈະຢູ່ໃນອັດຕາ 14 ເປີ ເຊັນໃນປີນີ້ ຟີລິບປິນຊຶ່ງຢູ່ໃນລະດັບຕໍ່າສຸດຂອງບັນຊີ ຄາດວ່າຈະເຕີບໂຕຂຶ້ນໃນອັດຕາ 6 ເປີເຊັນ ທັດສະນະຂອງອົງການ OECD ກ່າວວ່າ ການເສດຖະກິດຂອງພວກ 6 ປະເທດເຫລົ່ານີ້ ຍັງຄາດເຊ່ັນກັນວ່າ ຈະເຕີບໂຕຂຶ້ນໃນໄລຍະ 5 ປີຂ້າງໜ້ານີ້ໃນອັດຕາສະເລ່ຍ 6 ເປີເຊັນ ທ່ານ Kiichiro Fukasaku ນັກເສດຖະສາດປະຈໍາສູນກາງພັດທະນາຂອງອົງການ OECD ທີ່ກຸງໂຕກຽວ ກ່າວວ່າ ການຮວມໂຕເຂົ້າກັນຂອງຂົງເຂດແລະຄວາມພະຍາຍາມ ຕ່າງໆໃນທ້ອງຖິ່ນ ຈະສາມາດເຮັດໃຫ້ການເຕີບໂຕຂອງເສດຖະກິດທຸ່ນທ່ຽງຫລາຍຂຶ້ນໃນ ຂົງເຂດ ໃນອີກຫລາຍປີ ທີ່ຈະມາເຖິງນີ້ ອົງການ OECD ຍັງຮຽກຮ້ອງໃຫ້ກຸ່ມອາຊຽນດໍາເນີນການສົ່ງອອກຂອງຕົນໃຫ້ມີຫລາຍ ຂຶ້ນ ແລະໃຫ້ປັບປຸງໂຄງລ່າງພື້ນຖານຂອງຕົນໃຫ້ດີຂຶ້ນ ເພື່ອລົດຜ່ອນຄ່າຂົນສົ່ງສິນຄ້າທີ່ ສູງນັ້ນລົງ